**REPUBLIKA E KOSOVËS/ REPUBLIKA KOSOVO/ REPUBLIC OF KOSOVO**





**KOMUNA E GJAKOVËS**

**OPŠTINA DJAKOVICA/ MUNICIPALITY OF GJAKOVA**

**D R A F T**

**RR E G U LL O R E**

**PËR**

**ORGANIZIMIN DHE BASHKËPUNIMIN E KOMUNËS ME**

**FSHATRAT, VENDBANIMET DHE LAGJET URBANE**

**NË TERRITORIN E KOMUNËS SË GJAKOVËS**

**Gjakovë, 2019**

**REPUBLIKA E KOSOVËS/ REPUBLIKA KOSOVA / REPUBLIC OF KOSOVO**





**KOMUNA E GJAKOVËS**

**OPŠTINA DJAKOVICA / MUNICIPALITY OF GJAKOVA**

**Kuvendi i Komunës - Gjakovë**

**01 Nr. \_\_\_\_\_\_\_\_\_\_\_\_\_\_/2019**

**Dt. --.--.2019**

Kuvendi i Komunës së Gjakovës duke u bazuar në nenin 11, nenit 12, paragrafi 12.2 pika c, në bazë të nenit 34, paragrafi 34.4 të Ligjit Nr. 03/L-040 për Vetëqeverisjen Lokale, Udhëzimit Administrativ të MAPL nr. 02/2019, për organizimin dhe bashkëpunimin e komunës me fshatrat, vendbanimet dhe lagjet urbane, të nenit 9 dhe 18 të Statutit të Komunës së Gjakovës, 01nr.011-10 të dt,26.12.2008, në mbledhjen e mbajtur me dt.-----------2019--------, e miratoi këtë .

**D R A F T**

**RR E G U LL O R E**

**PËR**

**ORGANIZIMIN DHE BASHKËPUNIMIN E KOMUNËS ME**

**FSHATRAT, VENDBANIMET DHE LAGJET URBANE**

**NË TERRITORIN E KOMUNËS SË GJAKOVËS**

**Neni 1**

**Qëllimi**

Kjo rregullore ka për qëllim të rregullojë organizimin dhe bashkëpunimin e komunës me fshatrat, vendbanimet dhe lagjet urbane në territorin e komunës, në ushtrimin e aktiviteteve që janë ekskluzivisht në kompetencë vetanake të komunave, të përcaktuara në bazë të ligjit për vetëqeverisjen lokale.

**Neni 2**

**Fushëveprimi**

Kjo rregullore rregullon mënyrën e organizimit dhe bashkëpunimit midis komunës, fshatrave, vendbanimeve dhe lagjeve urbane duke formuar këshillat lokale si trupa mbështetës të organeve të komunës, dhe që ndikojnë në konsultime gjithëpërfshirëse, të cilat promovojnë dhe zhvillojnë transparencën, llogaridhënien dhe pjesëmarrjen e qytetarëve në proceset e vendimmarrjes.

**Neni 3**

**Përkufizimet**

Shprehjet e përdorura në këtë rregullore kanë kuptimin si në vijim:

1. **Këshilli lokal** – nënkupton trupat e zgjedhur që përfaqësojnë në mënyrë të organizuar komunitetin e një apo më shumë fshatrave, vendbanimeve dhe lagjeve urbane.
2. **Kryetar i këshillit lokal** – nënkupton kandidatin e zgjedhur me shumicën e votave të pjesëmarrësve në tubim zgjedhor në fshatra, vendbanime dhe lagje urbane.

**Neni 4**

**Numri i fshatrave, vendbanimeve dhe lagjeve urbane të Komunës**

1. Për të realizuar sa ma mirë funksionet dhe përgjegjësitë e parapara me Ligjin për Vetëqeverisjen Lokale, Komuna e Gjakovës do të mbështesë zgjedhjen e këshillave lokale të fshatrave, vendbanimeve dhe lagjeve urbane dhe kryetarët e këshillave lokale.

1. Numri i këshillave lokale në pjesën e urbanizuar të territorit të Komunës së Gjakovës është si vijon:
2. Këshilli lokal nr.1
3. Këshilli lokal nr.2

3. Këshilli lokal nr.3

4. Këshilli lokal nr.4

5. Këshilli lokal nr.5

6. Këshilli lokal nr.6

7. Këshilli lokal nr.7

8. Këshilli lokal nr.8

9. Këshilli lokal nr.9

10. Këshilli lokal nr.10

3. Numri i këshillave lokale në pjesën e Rurale të Komunës së Gjakovës është si vijon:

1. Këshilli lokal me seli në Molliq

2. Këshilli lokal me seli në Ponoshec

3. Këshilli lokal me seli në Guskë

4. Këshilli lokal me seli në Brekoc

5. Këshilli lokal me seli në Ramoc

6. Këshilli lokal me seli në Sheremet

7. Këshilli lokal me seli në Novosellë të Ulët

8. Këshilli lokal me seli në Skivjan

9. Këshilli lokal me seli në Dujakë

10. Këshilli lokal me seli në Doblibare

11. Këshilli lokal me seli në Bec

12. Këshilli lokal me seli në Cermjanë

13. Këshilli lokal me seli në Gërgoc

14. Këshilli lokal me seli në Jabllanicë

15.Këshilli lokal me seli në Kralan

16. Këshilli lokal me seli në Bistazhin

17. Këshilli lokal me seli në Rogovë

18. Këshilli lokal me seli në Demjan

19. Këshilli lokal me seli në Lipovec

20. Këshilli lokal me seli në Dol

4. Në pamundësi që në çdo fshat, vendbanim dhe lagje urbane të zgjedhën këshillat lokale, atëherë një këshill lokal mund të përfshijë një e më tepër fshatra, vendbanime apo lagje urbane.

5. Të gjitha fshatrat, vendbanimet dhe lagjet urbane të cilat përfshihen në Këshillat Lokale sipas pikës 2 dhe 3 të këtij neni, do të përshkruhen në Listat të cila do të jenë pjesë përbërëse të kësaj Rregulloreje.

**Neni 5**

**Formimi i komisioneve nga Kuvendi i Komun**ë**s p**ë**r zgjedhjen e**

 **këshillave lokale**

1. Kuvendi i Komunës emëron një komision për të udhëhequr dhe koordinuar punën në teren në zgjedhjen e këshillave lokale. Komisioni duhet të ketë shtatë (7) anëtarë: pesë (5) anëtarë nga Kuvendi i Komunës, një (1) nga shoqëria civile dhe një (1) nga përfaqësuesit e fshatit, vendbanimit apo lagjes urbane. Përbërja e komisionit duhet të përfaqësojë përbërjen e subjekteve politike të përfaqësuara në Kuvendin e Komunës, duke respektuar kriterin gjinor. Kryesuesi i komisionit zgjidhet nga anëtarët e komisionit.
2. Komisioni i emëruar nga Kuvendi i Komunës duhet të jetë përgjegjës për caktimin e periudhës kohore të mbajtjes së tubimeve të qytetarëve, për zgjedhjen e anëtarëve të këshillave lokale dhe kryetarëve të këshillave lokale të fshatrave, vendbanimeve dhe lagjeve urbane.
3. Komisioni i emëruar nga Kuvendi i Komunës dhe përfaqësuesit e fshatrave, vendbanimeve dhe lagjeve urbane, bashkëpunojnë në mënyrë që të organizojnë zgjedhjen e anëtarëve të këshillave lokale dhe kryetarëve të këshillave lokale.
4. Te gjithë qytetarët pjesëmarrës në tubimet zgjedhore ,mund të paraqesin ankesat e tyre, nëse konstatojnë ndonjë parregullsi gjate procesit zgjedhore. Komisioni i emëruar nga Kuvendi i Komunës është i obliguar që të shqyrtojnë të gjitha ankesat dhe brenda afatit prej 30 ditëve nga data e përfundimit të procesit zgjedhor ti kthej përgjigje me shkrim qytetarëve qe kanë adresuar ankesat.
5. Komisioni i emëruar nga Kuvendi i Komunës, nëpërmjet zyrës për informim, informon qytetarët 15 ditë para datës së mbajtjes së tubimit të qytetarëve për zgjedhjen e këshillave lokale, përmes:

5.1 Shpalljeve publike të vendosura në objektet publike dhe vendet më të frekuentuara brenda territorit ku mbahen tubimet ku do të zgjedhën këshillat lokale;

 5.2 mediave lokale;

 5.3 ueb – faqes zyrtare të komunës.

6. Njoftimi i publikut domosdo duhet të përmbajë:

6.1 rendin e ditës;

6.2 datën;

6.3 kohën;

6.4 vendin e mbajtjes së tubimit.

7. Pas përfundimit të procesit zgjedhor të këshillave lokale dhe kryetarëve të këshillave lokale, komisionet e formuara nga Kuvendet e Komunës pushojnë aktivitetin e tyre.

**Neni 6**

**Formimi i këshillave lokale dhe kriteret e përzgjedhjes**

1. Këshilli lokal mund të ketë prej 5 deri në 9 anëtarë. Numri i saktë i anëtarëve për secilin këshill lokal përcaktohet nga vet banorët e fshatit, vendbanimit apo lagjes urbane që janë prezent në tubimin zgjedhor.
2. Çdo fshat, vendbanim dhe lagje urbane duhet të jetë i përfaqësuar në këshillin lokal. Në rast kur këshilli lokal ka numër qift të fshatrave, vendbanimeve, lagjeve urbane, atëherë vendbanimi, fshati, lagjja urbane me numër më të madh të banorëve jep dy anëtar në këshillin lokal.
3. Këshillat Lokale janë të obliguara që brenda 3 muajve nga dita e zgjedhjes se tyre në këshillin lokale të zgjedhin nën- këshillat lokale. Nënkëshilliat lokale mund të kenë tre (3) deri në pesë (5) anëtar.
4. Përbërja e këshillave lokale duhet të reflektojë përbërjen etnike dhe gjinore. Përfaqësimi gjinor duhet të jetë sipas Ligjit për Barazinë Gjinore. Në rast se në fshat, vendbanim apo lagje urbane, jetojnë pjesëtarë të komuniteteve jo shumicë, ata duhet të jenë të përfaqësuar në këshillin lokal.
5. Fshatrat, vendbanimet dhe lagjet urbane të komunës zgjedhin anëtarët e këshillit lokal, me rastin e tubimit të qytetarëve, që mbledh të gjithë banorët e interesuar të fshatit, vendbanimit apo lagjes urbane.
6. Zgjedhja mund të bëhet përmes votimit të hapur apo votimit të fshehtë në tubimin e qytetarëve. Mënyra e votimit përcaktohet nga vet banorët e fshatit, vendbanimit apo lagjes urbane që janë prezent në tubimin zgjedhor.
7. Kandidatët për anëtarë të këshillave lokale duhet të jenë banor të përhershëm në atë lokalitet.
8. Kandidatët për pozita të anëtarëve dhe të kryetarëve të këshillit lokal, nuk mund tё kandidohen nëse janë kryetar/e, nënkryetar/e dhe sekretar/e të subjekteve politike, si dhe anëtar të Kuvendit të Komunës .

**Neni 7**

**Zgjedhja e anëtarëve dhe kryetarit të këshillit lokal**

1. Për anëtarë të këshillave lokale zgjedhën kandidatët të cilët fitojnë numrin më të madh të votave nga numri i përgjithshëm i banorëve të fshatit, vendbanimit apo lagjes urbane që kandidojnë dhe që janë prezent në tubimin zgjedhor.
2. Kryetari i këshillit lokal zgjedhet nga anëtarët e zgjedhur të këshillit lokal me shumicën e votave të qytetarëve që marrin pjesë në atë tubim.
3. Nëse në rrethin e parë të votimit kemi dy apo me shumë kandidatë me numër të barabartë të votave, atëherë organizohet rrethi dytë i votimit dhe kandidati që merr më shumë vota zgjidhët për kryetar të këshillit lokal.
4. Anëtarët dhe kryetarët e këshillave lokale zgjedhën me mandat 4 vjeçar.
5. Zgjedhjet për këshillat lokal mund të organizohen vetëm nëse janë prezent shumica e anëtarëve të komisionit të komunës për zgjedhjet e këshillave lokal.
6. Tubimet e kanë legjitimitetin juridik nëse në tubime janë prezentë se paku 20 pjesëmarrës me të drejtë vote të atij lokaliteti.

**Neni 8**

**Ndërprerja dhe pushimi i mandatit të anëtarëve dhe kryetarëve të këshillave lokale**

1. Në rastet kur qytetarët konsiderojnë që anëtarët ose kryetari i këshillit lokal nuk i kanë përmbushë obligimet që dalin nga kjo rregullore, anëtarët dhe kryetari i këshillit lokal mund të shkarkohen me shumicë të votave  të banorëve të fshatit, vendbanimit apo lagjes urbane me rastin e tubimit publik me qytetarë.

2. Mandati i kryetarëve dhe anëtarëve të këshillave lokale përfundon:

 2.1 me kryerje të mandatit,

 2.2 nëse vdes,

 2.3 nëse jep dorëheqje,

 2.4 nëse ndërron vendbanim,

 2.5 nëse shkarkohet,

 2.6 nëse dënohet për vepër penal.

3. Procedura e shkarkimit të kryetarit dhe anëtarëve bëhet sipas procedurës së zgjedhjes.

4. Në rast të humbjes së mandatit të kryetarit të këshillit lokal, komisioni komunal brenda 30 ditësh duhet të organizoj zgjedhjet për zgjedhjen e kryetarit të ri.

5. Zëvendësimi i anëtarëve të këshillave lokal me rastin e humbjes së mandati bëhet nga lista e pritjes me aprovimin e komisionit komunal brenda pesëmbëdhjetë (15) ditësh.

**Neni 9**

**Procesverbali nga tubimi zgjedhor**

1. Procesverbali i hartuar nga tubimi i qytetarëve, duhet të përmbajë shënimet vijuese : numrin e qytetarëve që kanë marrë pjesë në tubim, të dhënat për zgjedhjen e anëtarëve dhe kryetarëve të këshillave lokale, procedurat e votimit dhe çështje të tjera të adresuara në takim.

2. Procesverbalin e nënshkruan kryesuesi i tubimit, anëtarët e komisionit dhe procesmbajtësi, ndërsa komisioni i përcaktuar sipas nenit 4 të kësaj rregulloreje i raporton Kuvendit të Komunës për rrjedhën e tubimeve, për zgjedhjen e këshillave lokale.

3. Rezultatet e zgjedhjeve, emrat e anëtarëve, kryetarit të këshillit lokal duhet të bëhen publike menjëherë pas tubimit zgjedhor.

**Neni 10**

**Konsultimet ndërmjet komunës dhe këshillave lokale**

1. Kuvendi i Komunës dhe Kryetari i Komunës ftojnë kryetarët e këshillave lokal që të marrin pjesë në tubimet publike me qytetarë, në dëgjimet publike për buxhet, tubimet e rregullta publike, takimet për planifikim strategjik që organizohen nga komuna përkatësisht Kuvendi i Komunës ose Kryetari.
2. Së paku një anëtar i këshillit lokal duhet të jetë i përfshirë në të gjitha grupet punuese komunale për planifikim të planeve urbane, zhvillimore dhe rurale që janë pjesë e lokalitetit ku ata jetojnë.

1. Kryetari i Komunës duhet që së paku të organizojë dy (2) takime në vit me udhëheqësit e këshillave lokale. Takimet duhet të mbahen së paku një herë në gjashtë muaj. Për rendin e ditës duhet të konsultohen edhe udhëheqësit e këshillave lokale.
2. Kuvendi i Komunës mund të kërkojë një opinion nga këshilli lokal për çështje të caktuara me interes për komunitetin.

**Neni 11**

**Roli, detyrat dhe përgjegjësitë e këshillave lokale**

1. Këshilli lokal mund të takohet në çdo kohë për të shqyrtuar çështjet në interes të lokalitetit si dhe harton dhe miraton planin e punës së këshillit dhe rregullat e brendshme të funksionimit.

2. Këshilli lokal organizon, përcjell dhe planifikon planet dhe programet zhvillimore të lokalitetit, në të gjitha sferat në bashkëpunim me Kuvendin e Komunës, Kryetarin e Komunës, komitetet dhe drejtoritë komunale.

3. Këshilli lokal duhet të informojë komunën për kohën dhe agjendën e takimeve. Zyrtarët komunal mund të marrin pjesë në takimet e organizuara nga këshillat lokale.

4. Takimet e qytetarëve mund të organizohen me iniciativën e këshillit lokal.

5 . Këshilli lokal mund të ndërmarr aktivitetet të cilat në veçanti ndikojnë në:

5.1. zhvillimin lokal ekonomik të qëndrueshëm të lokalitetit;

5.2. planifikimin urban dhe rural të lokalitetit;

5.3. mbrojtjen e mjedisit lokal të lokalitetit;

5.4. ndihmon në rritjen e efikasitetit në ofrimin e shërbimeve publike komunale brenda lokalitetit;

5.5. siguron te dhënat elementare për çdo familje të lokalitetit përkatës, përcjell gjendjen e tyre ekonomike, sociale dhe jep rekomandime, propozime për mbështetje të këtyre rasteve;

5.6. mirëmbajtjen e varrezave dhe hapësirave publike të gjelbëruara;

5.7. zhvillimin e turizmit;

5.8. organizimin e aktiviteteve kulturore dhe sportive;

5.9. bashkëpunimin me organet e komunës dhe organizata të tjera të shoqërisë civile për çështjet me interes për lokalitetin;

5.10. organizimin e aksioneve vullnetare në interes për lokalitetin;

5.11. zbaton aktivitetet që janë të bartura, sipas procedurave në nenin 10 të kësaj rregulloreje.

6. Këshillat lokale të fshatrave kanë të drejtë të bashkëpunojnë në mes veti në territorin e komunës përkatëse.

7. Këshillat lokale mund t`i parashtrojnë organeve të Komunës , pyetje me shkrim për çështje të ndryshme në interes të lokalitetit, kurse organet e komunës brenda afateve ligjore i përgjigjen në kërkesën e bërë .

**Neni 12**

**Roli i kryetarëve të këshillave lokale**

1. Kryetari i këshillit lokal përfaqëson fshatin, vendbanimin apo lagjen urbane në konsultimet dhe diskutimet me organet e komunës.

2. Kryetari i këshillit lokal thërret dhe udhëheq me mbledhjet e këshillit lokal dhe kujdeset për organizimin dhe punën e këshillit lokal. Po ashtu, ai i nënshkruan konkluzionet dhe propozimet e miratuara nga ana e këshillit lokal dhe është i obliguar që në afat prej 15ditëve, nga dita e miratimit të tyre, t’i dorëzoj ë te Kryetari i Komunës ose tek Zyrtari Përgjegjës për bashkëpunim me Këshillat Lokal .

**Neni 13**

**Marrëveshja e bashkëpunimit**

1. Marraveshja e bashkëpunimit të komunës me fshatrat, vendbanimet dhe lagjet urbane, duhet të përmbajë së paku këto elemente:

* 1. Objektivin e marraveshjes;
	2. Kohëzgjatjen;
	3. Përshkrimin e obligimeve për palët;
	4. Dinamikën e realizimit të punëve; dhe
	5. Koston financiare.

2. Objekti i marraveshjes nuk mund të jenë përgjegjësitë e Kuvendit të Komunës të përcaktuara në nenin 40.2 të Ligjit për Vetëqeverisjen Lokale.

**Neni 14**

**Miratimi i marrëveshjes të bashkëpunimit**

Marraveshjet të cilat i lidhin komuna me këshillat lokale duhet të miratohen nga drejtoria përkatëse në komunë.

**Neni 15**

**Kompensimi i këshillave lokale**

1. Për punën e tyre kryetarët e këshillave lokale kompensohen nga buxheti i komunës së Gjakovës.

2. Kompensimi për kryetarët e këshillave lokale bëhet në shumën ekuivalente të anëtarve të komiteteve obligative.

3. Kompensimi për pjesëmarrjen në takime bëhet vetëm për gjashtë (6) takime të këshillit lokal të mbajtura brenda vitit kalendarik.

**Neni 16**

**Financimi i aktiviteteve**

1. Financimi i aktiviteteve të këshillave lokale mund të bëhet nga vet banorët e fshatit, vendbanimit apo lagjes urbane, nga komuna, nga financimi i përbashkët si dhe nga donatorët, në pajtueshmëri të plotë me Statutin e Komunës së Gjakovës, rregulloret komunale dhe legjislacionin e zbatueshëm në Republikën e Kosovës për menaxhim të financave publike.

2. Këshilli lokal harton raporte gjashtëmujore dhe vjetore të mjeteve të inkasuara, si dhe atyre të shpenzuara, dhe i bën ato transparente për qytetarët e atij lokaliteti si dhe para organeve komunale.

**Neni 17**

**Dispozitat kalimtare, shfuqizuese dhe përfundimtare**

1. Me hyrjen në Fuqi të kësaj rregulloreje shfuqizohet rregullorja për Organizimin dhe Bashkëpunimin e komunës me fshatrat , Vendbanimet, dhe laget urbane në territorin e Komunës së Gjakovës 01 nr.011-90476/2015, e dt. 30.12.2015

2. Në rast konflikti të dispozitave të kësaj rregulloreje me Ligjin për Vetëqeverisjen Lokale dhe Statutin e Komunës mbizotërojnë dispozitat e Ligjit dhe Statutit.

3. Ndryshimet dhe plotësimet eventuale në këtë rregullore do të bëhen sipas procedurës së njëjtë të aprovimit të kësaj rregulloreje.

**Neni 18**

Kjo rregullore hyn në fuqi pesëmbëdhjete (15) ditë pas regjistrimit në zyrën e protokollit në Ministrinë e Administrimit të Pushtetit Lokal, si dhe publikimit në gjuhë zyrtare në ueb faqen e Komunës .

Kuvendi i Komunës së Gjakovës Kryesuesi i Kuvendit

01.Nr. \_\_\_\_\_\_\_\_\_\_\_\_\_ /2019 \_\_\_\_\_\_\_\_\_\_\_\_\_\_\_\_\_\_\_\_\_\_

 Dt. --.--.2019 Anton Shala

**Lista 1**

**Përcaktimi i territorit të Këshillave Lokale në pjesën e urbanizuar (qytetit) të Komunës së Gjakovës**

1. **Këshilli Lokal nr.1** me seli në Gjakovë, kufizohet duke filluar nga kufiri i anës së veriut tek ish kombinati “Emin Duraku”, vazhdon nëpër anën e majtë të rrugës “Gjergj Sokoli” deri në rrugën “Bardhyl Çaushi”, vazhdon deri në kryqëzimin e rrugës “UÇK”, gjithnjë duke i përfshirë objektet në anën e majtë të rrugës siç janë: PTK, ish Bankkosi, Stacionin e Autobusëve, vazhdon në drejtim të rrugës “Wesly Clarck” duke e përfshirë anën e majtë si dhe Bodrumin e Verës dhe pikën e karburantit “Bled”, prej këtu e pret rrugën Gjakovë – Prishtinë në drejtim të perendimit deri tek lumi “Llukac” dhe vazhdon në drejtim të objekteve të ish kombinatit “Emin Duraku”, atu ku edhe fillon kufizimi i këtij Këshilli Lokal.
2. **Këshilli Lokal nr.2** me seli në Gjakovë, kufizohet duke filluar nga “Lugu i Balës”, lidhet me rrugën “Mazllum Mejzini” duke e përfshirë anën e djathtë të saj, vazhdon në një pjesë të rrugës “ SabrijeVokshi Bija” duke e përfshirë anën e djathtë të saj, vazhdon në një pjesë të rrugës “Demush Paha”deri në një pjesë të rrugë “Bajram Curri” duke e përfshirë anën e djathtë të saj, vazhdon në një pjesë të rrugës “Dërgut Vokshgi” duke e përfshirë anën e djathtë, vazhdon në një pjesë të rrugës “Yllka Domi” deri tek lumi “Krena”, vazhdon në drejtim të rrjedhës së lumit “Krena” duke e përfshirë anën e djathtë deri në bashkimin me lumin “Ereniku”, vazhdon përpjetë lumit “Ereniku” deri tek “Rripa”, duke e përfshirë lokalitetin e “Rripës”nëpër rrugën “Shpati” nga ana e djathtë, përbri “Çabratit” dhe vazhdon nga veriu deri tek “Lugu i Balës”, aty ku edhe fillon kufizimi i këtij Këshilli Lokal.
3. **Këshilli Lokal nr.3** me seli në Gjakovë, kufizohet duke filluar prej “Urës së Namasgjasë”, vazhdon rrugës “Abedin Terbeshi”, duke përfshirë anën e djathtë deri tek rruga “Nëna Terezë”, vazhdon nga jugu i rrugës “Nëna Terezë”, duke i përfshirë të dy anët e rrugës deri tek udhëkryqi me rrugën “Musa Zajmi” duke përfshirë anën e djatht të saj deri tek udhëkryqi me rrugën “Elton Zherka”, vazhdon rrugës “Elton Zherka” duke përfshirë anën e djathtë të saj deri tek udhëkryqi me rrugën “Edit Durham” duke përfshirë anën e majtë të kësaj rruge deri tek udhëkryqi me rrugën “Ali Pashë Tepelena”, vazhdon rrugës “Ali Pashë Tepelena” deri tek kryqëzimi me rrugën “Tirana” vazhdon në veri drejt lumit “Llukac” pastaj vazhdon në drejtim të jugut deri në kryqëzimin me rrugën rajonale “Prizeren - Gjakovë”, ku përfshihet kompleksi i “Virgjinisë”, ndërtesat afariste, vend banimi jo formal në rrugën “Ali Ibra” (Kolonia), objektet e banimit afër “Mullirit të Zekës”, vazhdon rrugës “Gaspër Karaqi” duke përfshirë anën e djathtë të kësaj rruge deri tek rrethrrotullimi, vazhdon rrugës “Skenderbeu” duke përfshirë anën e djathtë të saj deri në udhëkryqin me rrugën “Xhafer Lipoveci” duke përfshirë anën e djathtë të kësaj rruge, vazhdon rrugës “Hysni Dobruna” duke përfshirë anën e djathtë të kësaj rruge deri tek lumi “Krena” (Ura e Taliqit), vazhdon tatpjetë deri tek “Ura e Namasgjasë“, aty ku edhe fillon kufizmi i këtij Këshilli Lokal.
4. **Këshilli Lokal nr.4** me seli në Gjakovë, kufizohet duke filluar nga ana veriore prej rrugës “UÇK”, duke përfshirë anën e djathtë të kësaj rruge deri tek lumi “Llukac”, vazhdon anës së djathtë në drejtim të rrugës “Wesly Clarck” deri tek e ashtuquajtura “Pika e Zezë”, kthehet nga jugu duke u kufizuar me vijën e planit rregullues “Rezina” duke përfshirë anën e djathtë të saj, kthehet nga perendimi nëpër rrugën “X” duke përfshirë anën e djathtë të kësaj rruge deri tek lumi “Llukac”, vazhdon në drejtim të kryqëzimit me rrugën “Tirana” dhe vazhdon në drejtim të rrugës “Ali Pashë Tepelena” deri tek udhëkryqi me rrugen “Edit Durham” duke përfshirë anën e djathtë të kësaj rruge deri tek kryqëzimi me rrugën “Elton Zherka”, vazhdon nëpër këtë rrugë deri tek udhëkryqi me rrugën “Musa Zajmi”, vazhdonnë drejtim të kësaj rruge duke përfshirë anën e djathtë të saj deri në kryqëzimin me rrugën “Nëna Terezë” duke përfshirë anën e djathtë të kësaj rruge, vazhdon rrugës “Abedin Terbeshi” duke përfshirë anën e djathtë të kësaj rruge deri tek “Ura e Namasgjasë” mbi lumin Krena, vazhdon tatpjetë lumit Krena duke përfshirë anën e djathtë të lumit deri tek “Ura e Islam Begut”, vazhdon rrugës “Ismail Qemajli” deri tek udhëkryqi me rrugën “UÇK” atu ku edhe fillon kufizimi i këtij Këshilli Lokal.
5. **Këshilli Lokal nr.5** me seli në Gjakovë (lagjia Dardania), kufizohet duke filluar prej kufirit kadastral me fshatin Osek Hilë dhe përfshinë territorin në dy anët e rrugës rajonale “Pejë – Gjakovë” përkatësisht të rrugëve “Pashko Vasa” dhe “Dëshmorët e Hereqit”, duke vazhduar nga ana perendimore kufizohet me lumin “Krena” në rrjedh të lumit “Krena” deri tek ura në afërsi të fabrikës së tjegullave, vazhdon deri tek udhëkryqi me rrugën “Gjergj Sokoli”, vazhdon deri tek rrethojat e ish kombinatit “Emin Duraku”, e pren rrugën “Mark Malota” dhe vazhdon në drejtim të lumit “Llukac”, vazhdon tatpjetë lumit “Llukac” deri në përfundim të rrugës “Mark Malota” dhe vazhdon nga veriu deri tek kufiri i fshatit Osek Hilë gjithnjë duke e përfshirë anën e majtë të kësaj vije e cila përfundon pas objektit të fabrikës së langjeve gjegjësisht pikës së karburantit, atu ku edhe fillon kufizimi i këtij Këshilli Lokal.
6. **Këshilli Lokal nr.6** me seli në Gjakovë, kufizohet duke filluar në anën veriore prej udhëkryqit të rrugëve “Gjergj Sokoli” dhe “Y”, vazhdon rrugës “Gjergj Sokoli” duke përfshirë anën e djathtë të kësaj rruge, vazhdon rrugës “Bardhyl Çaushi” duke përfshirë anën e djathtë të kësaj rruge, vazhdon rrugës “Ismail Qemajli” duke përfshirë një pjesë të anës së djathtë të kësaj rruge deri tek “Ura e Islam Begut” mbi lumin Krena, vazhdon tatpjetë lumit Krena deri tek “Krojet e Rexhep Agës”, vazhdon rrugës “Yllka Domi” duke përfshirë anën e djathtë të kësaj rruge, vazhdon rrugës “Dërgut Vokshi” duke përfshirë anën e djathtë të kësaj rruge deri tek kryqëzimi me rrugën “Bajram Curri”, vazhdon nga jugu në një pjesë të kësaj rruge deri tek udhëkryqi me rrugën “Demush Taha”, vazhdon në anën e djathtë të kësaj rruge deri tek udhëkryqi me rrugën “Sabrie Vokshi Bija” duke përfshirë një pjesë të kësaj rruge në anën e djathtë, vazhdon në drejtim të rrugës “Mazllum Mejzini” në drejtim të “Lugut të Balës” në anën e djathtë të saj duke vazhduar nëpër Çabrat përbri rrethojave të varrezave të Martirëve duke vazhduar nga veriu deri tek fabrika e tjegullave dhe vazhdon pas rrethojave të kësaj fabrike duke përfunduar me kryqëzimin e rrugëve “Gjergj Sokoli” dhe “Y”, aty ku edhe fillon kufizimi i këtij Këshilli Lokal.
7. **Këshilli Lokal nr.7** me seli në Gjakovë, kufizohet duke filluar prej kryqëzimit të rrugës “Skenderbeu” dhe rrugës “Xhafer Lipoveci” duke e përfshirë anën e djathtë të rrugës deri tek ura e lumit Llukac, vazhdon në drejtim të rrjedhës së lumit deri në drejtim me rrugën “Jashar Salihu” dhe rrugën “Faik Konica” pastaj vazhdon në drejtim të veriut të rrugës “Ëashington” duke e përfshirë anën e djathtë të saj deri në kryqëzimin me rrugët “Hysni Dobruna” dhe “Xhafer Lipoveci”, duke e përfshirë anën e djathtë të këtyre rrugëve deri tek kryqëzimi i rrugëve “Skenderbeu” dhe “Xhafer Lipoveci”, aty ku edhe fillon kufizimi i këtij Këshilli Lokal.
8. **Këshilli Lokal nr.8** me seli në Gjakovë, kufizohet duke filluar nga “Ura e Taliqit”, vazhdon rrugës “Hysni Dobruna” në anën e djathtë të kësaj rruge deri tek udhëkryqi i rrugës “Ëashington”, vazhdon nga jugu i kësaj rruge duke përfshirë anën e djathtë të kësaj rruge deri tek ura mbi lumin Ereniku, vazhdon tatpjetë lumit Ereniku në perendim deri tek bashkimi i lumenjëve Ereniku dhe Krena, vazhdon tatpjetë lumit Krena deri tek “Ura e Taliqit”, atu ku edhe fillon kufizimi i këtij Këshilli Lokal.
9. **Këshilli Lokal nr.9** me seli në Gjakovë, kufizohet duke filluar prej “Urës së Tabakëve” mbi lumin Ereniku, vazhdon rrjedhës së këtij lumi deri në bashkimin me lumin Vogovicë, vazhdon tatpjetë lumit Vogovicë deri në kufizim me shkollen fillore “Zef Lush Marku” duke e përfshirë dhe shkollën, vazhdon në perendim duke e përfshirë pronën e ish kooperativës bujqësore, pronat e familjeve Nikollbibaj dhe Ukaj, vazhdon në veri deri tek rruga Gjakovë – Devë të cilën e pret dhe vazhdon në veri deri tek lumi Ereniku, vazhdon rrjedhës së lumit Ereniku deri tek “Ura e Tabakëve”, aty ku edhe fillon kufizimi i këtij Këshilli Lokal.
10. **Këshilli Lokal nr.10** me seli në Gjakovë, kufizohet duke filluar në kryqëzimin e rrugëve “Faik Konica” dhe “Ymer Pula”, vazhdon në drejtim të anës së djathtë të rrugës “Faik Konica” dhe “ Jashar Salihu” deri në lumin Llukac, vazhdon tatpjetë lumit Llukac deri tek ura mbi këtë lum, vazhdon në anën e djathtë të rrugës “Gaspër Karaqi” duke e përfshirë kompleksin industrial deri tek kufiri i ri urban, kthehet në anën jugore deri tek lumi Ereniku dhe vazhdon tatpjetë rrjedhës së këtij lumi deri tek ura e re mbi këtë lum, vazhdon në veri të rrugës “Ymer Pula” duke e përfshirë anën e djathtë të kësaj rruge dhe përfundon tek kryqëzimi i rrugëve “Faik Konica” dhe “Ymer Pula” (afër Sh.F. Fehmi Agani), aty ku edhe fillon kufzimi i këtij Këshilli Lokal.

**Lista 2**

**Përcaktimi i territorit të Këshillave Lokale në pjesën e rurale (fshatrat) të Komunës së Gjakovës**

1. Këshilli Lokal me seli në fshatin **Molliq** i përfshinë këto fshatra: Molliq, Batushë, Koshare, Brovinë dhe Nivokaz.
2. Këshilli Lokal me seli në fshatin **Ponoshec** i përfshinë këto fshatra: Ponoshec, Morinë, Stubëll, Berjahë, Smolicë, Popoc, Shishmon dhe Nec.
3. Këshilli Lokal me seli në fshatin **Babaj Bokes**, përfshinë këto fshatra: Babaj Bokes Guskë, Devë, Korenicë, dhe Duzhnje.
4. Këshilli Lokal me seli në fshatin **Brekoc** i përfshinë këto fshatra : Brekoc, Vogovë, Zhub, Zylfaj, Firzë, Meje, Orize dhe Jahoc.
5. Këshilli Lokal me seli në fshatin **Ramoc** i përfshinë këto fshatra: Ramoc, Rripaj dhe Madanaj.
6. Këshilli Lokal me seli në fshatin **Sheremet** i përfshinë këto fshatra: Sheremet, Rracaj, Dallashaj, Dobrosh dhe Pacaj.
7. Këshilli Lokal me seli në fshatin **Novosellë të Ulët** i përfshinë këto fshatra: Novosellë e Ulët, Novosellë e Epërme, Palabardhi, Trakaniqi, Osek Pasha, Janoshi, Biteshi.
8. Këshilli Lokal me seli në fshatin **Skivjan** i përfshinë këto fshatra: Skivjan, Osek Hilë dhe Planqor.
9. Këshilli Lokal me seli në fshatin **Dujakë** i përfshinë këto fshatra: Dujakë, Hereq, Dobrigje dhe Firaj.
10. Këshilli Lokal me seli në fshatin **Doblibare** i përfshinë këto fshatra: Doblibare, Bërdosana, Vraniqi.
11. Këshilli Lokal me seli në fshatin **Bec** i përfshinë këto fshatra: Bec, Lugbunar, Qerim, Zhdrellë, Sopot.
12. Këshilli Lokal me seli në fshatin **Cërmjan** i përfshinë këto fshatra: Cërmjan, Meqe, Kodrali, Rashkoc, Rakovinë, Netic.
13. Këshilli Lokal me seli në fshatin **Gërgoc** i përfshinë këto fshatra: Gërgoc, Rakoci, Zhabeli, Bardhaniq
14. Këshilli Lokal me seli në fshatin **Jabllanicë** i përfshinë këto fshatra: Jabllanica, Llugagjija
15. Këshilli Lokal me seli në fshatin **Kralan** i përfshinë këto fshatra: Kralan.
16. Këshilli Lokal me seli në fshatin **Bishtazhin** i përfshinë këto fshatra: Bistazhin, Marmullë, Kushavec, Smaq, Ujz, Rezinë.

1. Këshilli Lokal me seli në fshatin **Rogovë** e përfshinë fshatin: Rogovë.
2. Këshilli Lokal me seli në fshatin **Demjan** i përfshinë fshatin: Demjan.
3. Këshilli Lokal me seli në fshatin **Lipovec** i përfshinë këto fshatra: Lipovec, Gërqinë dhe Goden.
4. Këshilli Lokal me seli në fshatin **Dol** i përfshinë këto fshatra: Dol, Raqë, Moglicë, Kusarë dhe Pjetershan.